《送王求柬之寺丞归戎州》
宋代·冯山

喜作送君诗，戎南人物稀。文章詹首变，锦绣助先归。

门卷容高盖，江山照綵衣。不须攻错节，雕鹗自横飞。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。